మథురై: సముద్రంలో చేపలు పట్టేందుకు వెళ్లిన జాలర్లపై శ్రీలంక నేవీ దళాలు కాల్పులు జరపడంతో ఓ  భారతీయ జాలరి ప్రాణాలు కోల్పోయాడు. సోమవారం రాత్రి కచ్చతీవులు సమీపంలోని పాల్క్ స్ట్రెయిట్లో ఈ సంఘటన చోటుచేసుకుంది. 22 ఏళ్ల బాధితుడి మృతదేహాన్ని రామేశ్వరం ప్రభుత్వాసుపత్రికి తరలించారు. సోమవారం పెద్దసంఖ్యలో రామేశ్వరం నుంచి జాలర్లు చేపలు పట్టేందుకు బయల్దేరి వెళ్లారు. కచ్చతీవులు సమీపంలో పడుతుండగా శ్రీలంక దళాలు అక్కడికి చేరుకుని ఒక్కసారిగా కాల్పులు జరపడం ప్రారంభించాయి. కనీసం ముందస్తు హెచ్చరికలు కూడా ఇవ్వకుండా కాల్పులకు దిగినట్టు మత్స్యకారులు వాపోయారు. కాల్పులు జరిగిన సమయంలో మొత్తం 2000 మంది జాలర్లు చేపల వేటలో ఉన్నట్టు సమాచారం. మరోవైపు రాత్రి 10 గంటలకు సముద్రంలో కాల్పులు జరిగినట్టు రామేశ్వరానికి సమాచారం రావడంతో మత్స్యకారుల కుటుంబాల్లో ఒక్కసారిగా ఆందోళన చెలరేగింది. ‘‘శ్రీలంక ఆర్మీ జరిపిన కాల్పుల్లో తంగచిమదంకు చెందిన బ్రిత్సో (22) అనే మత్స్యకారుడు చనిపోయాడు. మరో ఐదుగురు గాయపడ్డారు. రాత్రి 12:30 గంటలకు అంతా ఒడ్డుకు చేరుకున్నారు’’ అని రామేశ్వరం మత్స్యకారుల నాయకుడు ఎమిరిట్ పేర్కొన్నారు. కాగా శ్రీలంక దళాలు తమిళనాడు ప్రజలపై అమానుషంగా ప్రవర్తిస్తున్నాయని పేర్కొంటూ ప్రధాని మోదీకి తమిళనాడు సీఎం పళనిస్వామి లేఖరాశాలు. కేవలం కొద్దిరోజుల వ్యవధిలోనే 32 మంది జాలర్లను నిర్భంధంలోకి తీసుకున్నాయనీ.. ప్రస్తుతం 128 బోట్లతో పాటుమొత్తం 85 మంది తమిళనాడు జాలరులు, శ్రీలంక ఆధీనంలో ఉన్నారని పేర్కొన్నారు. శ్రీలంక వ్యవహారంపై కేంద్రం చొరవతీసుకుని మత్స్యకారులను వెనక్కి తీసుకొచ్చేలా చర్యలు తీసుకోవాలని కోరారు.
mathurai: samudramlo chepalu pattenduku vellina jaalarlapai srilanka nevi dalaalu kaalpulu jarapadamtho oo  bhaarateeya jaalari praanaalu kolpoyadu. somavaram raatri kachchateevulu sameepamloni palk straitlo ee sanghatana chotuchesukundi. 22 ella badhithudi mrutadehaanni rameshwaram prabhutvaasupatriki taralinchaaru. somavaram peddasankhyalo rameshwaram nunchi jaalarlu chepalu pattenduku bayalderi vellaaru. kachchateevulu sameepamlo padutundagaa srilanka dalaalu akkadiki cherukuni okkasariga kaalpulu jarapadam praarambhinchaayi. kaneesam mundastu heccharikalu kuudaa ivvakunda kaalpulaku diginattu matsyakaarulu vaapoyaaru. kaalpulu jarigina samayamlo mottam 2000 mandi jaalarlu chepala vetalo unnattu samacharam. marovaipu raatri 10 gantalaku samudramlo kaalpulu jariginattu rameshwaraniki samacharam raavadamtho matsyakaarula kutumbaallo okkasariga aandolana chelaregindi. ‘‘srilanka armi jaripina kaalpullo tangachimadanku chendina brithso (22) ane matsyakaarudu chanipoyadu. maro aiduguru gayapaddaru. raatri 12:30 gantalaku antaa odduku cherukunnaru’’ ani rameshwaram matsyakaarula nayakudu emirit perkonnaru. kaga srilanka dalaalu tamilanadu prajalapai amaanushamgaa pravartistunnaayani perkontu pradhaani modeeki tamilanadu cm palaniswamy lekharasalu. kevalam koddirojula vyavadhiloonae 32 mandi jaalarlanu nirbhandhamloki teesukunnaayanii.. prastutam 128 botlatho paatumottam 85 mandi tamilanadu jaalarulu, srilanka aadheenamlo unnaarani perkonnaru. srilanka vyavahaarampai kendram choravatiisukuni matsyakaarulanu venakki teesukochela charyalu teesukovaalani koraru.